section_heading: Radnja
paragraph_text: Nakon što se vratio kući u Omahu, u pismima svojem posvojenom sinu Nduguu počne se pitati što je postigao u životu. Počne se jadati kako će uskoro biti mrtav i da ga se nitko neće sjećati. U praznoj kući ga dočeka hrpa pošte. Schmidt otvori iznenađujuće pismo iz Tanzanije. Napisala ga je opatica koja se brine za Ndugua: kaže kako je Ndugu nepismen, ali uživa u Schmidtovim pismima i financijskoj pomoći. Uz financijsku pomoć, Ndugu je konačno uspio zaliječiti infekciju oka. U pismu se nađe i mala slika koju je naslikao dječak, a koja prikazuje dvije nasmijane figure, jednu veliku i jednu malu kako se drže za ruke na suncu. Shvativši kako je ipak nekome pomogao za života, Schmidt počne plakati shrvan emocijama.